
Pripažinti netinkamu (negalimu) naudoti Šiaulių miesto savivaldybei nuosavybės teise priklausantį nekilnojamąjį turtą - kiemo aikštelės tako a4 dalį, kurios plotas 40,99 kv. m, esančią Gegužių g. 33, Šiauliuose. Pripažinus šį turtą netinkamu (negalimu) naudoti jį nurašyti.

Savivaldybės turto pripažinimą nereikalingu arba netinkamu (negalimu) naudoti apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašas, patvirtintas Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, Turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašas, patvirtintas Šiaulių miesto savivaldybės tarybos 2023 m. kovo 30 d. sprendimu Nr. T-169 „Dėl turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo patvirtinimo“.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 26 straipsnio 1 dalies 4 ir 6 punktuose nustatyta, kad ilgalaikis materialusis turtas, kuris sugenda ar sugadinamas dėl trečiųjų asmenų veikos ir toliau negalima jo naudoti veikloje, pripažįstamas netinkamu (negalimu) naudoti. Įstatymo 27 straipsnio 2 dalyje nurodyta, kad netinkamas (negalimas) naudoti savivaldybių ilgalaikis turtas, kurio negalima panaudoti nė vienu iš Įstatyme nurodytų būdų, turi būti nurašomas.
Vadovaujantis Turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo, patvirtinto Šiaulių miesto savivaldybės tarybos 2023 m. kovo 30 d. sprendimu Nr. T-169 „Dėl turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo patvirtinimo“, nuostatomis, sprendimą dėl Savivaldybės turto pripažinimo nereikalingu arba netinkamu (negalimu) naudoti, jo nurašymo, likvidavimo priima Savivaldybės taryba.
Teikiamu Tarybos sprendimo projektu siūloma pripažinti netinkamu (negalimu) naudoti Šiaulių miesto savivaldybei nuosavybės teise priklausantį nekilnojamąjį turtą – kiemo aikštelės (daikto unikalus numeris – 4400-5365-6943), esančios žemės sklype (kadastrinis Nr. 2901/0028:146) adresu Gegužių g. 33, Šiauliuose, tako dalį. Aikštelės tako dalis sugadinta ir toliau negalima jos naudoti dėl daugiabučio namo Gegužių g. 33 savininkų bendrijos (toliau – Bendrija) veiklos. Bendrija vykdydama automobilių stovėjimo aikštelės prie daugiabučio gyvenamojo namo Gegužių g. 33, Šiauliuose, statybos darbus sugadino (išmontavo) minėtos kiemo aikštelės tako dalį. Sugadinta tako dalis yra 40,99 kv. m dydžio. Bendrija atlyginimo Šiaulių miesto savivaldybei kiemo aikštelės tako dalies sugadinimo žalą - 522,62 eurus. 
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės − pripažinus netinkama (negalima) naudoti ir nurašius sugadintą kiemo aikštelės tako dalį bus patikslinta informacija apie Šiaulių miesto savivaldybės turtą.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Savivaldybės biudžeto lėšų sprendimo įgyvendinimui nereikės.

Sprendimą inicijuoja Šiaulių miesto savivaldybės administracija. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. +370 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

